"SETSWANA PUO TLALELETSO YA BOBEDI MEPHATO 1 – 3 Ditirwana tsa go reetsa le go bua di rulaganngwa go ya ka dithitokgang. Go atlenegisiwa gore morutabana a tlhophe bonnye dithitokgang di le pedi mo kgweditharong mo Mophatong wa Ntlha le wa Bobedi mme di le tharo mo Mophatong wa boraro. Morutabana a tlhophe dithitokgang tse di tlaa mo kgonisang go ruta Puo Tlaletso. Dithitokgang di tshwanetse go nna tse di tlwaetsweng thata ke barutwana, bogolo tse di rutilweng mo Puo Gaeng le mo Puo Tlaletsong ya Ntlha. Lebaka la go dirisa dithitokgang ke go kgonisa go dirisa kgapetsakgapetsa tlotlofoko le tiriso ya Puo ka mokgwa o o nang le bokao jo bo tseneletseng .Sekao, mafoko a a neelang o tsibogela ka namana (sefatlhego, matlho, ditsebe, nko, molomo, matsogo, maoto) le gore dikarolo tse di fa kae mo mmeleng (Re supetse _____ ya gago. /Se ke _____ ya me. /Tse ke _____tsa me.)Se se tshwanetse go utlwagala le go boaboelediwa mo tirisong; barutwana jaanong ba tlhoka tšhono ya go di dirisa. ba ka kgona se fela fa tlotlofoko le tiriso di boelediwa kgapetsakgapetsa, barutwana ba tlaa kgona go di gakologelwa le go di dirisa. Temogo e e itlelang fela ya Litheresi Mo Puo Tlaletsong Ya Bobedi maitshetlego a mo go godiseng Temogo e e itlelang fela ya Litheresi e leng Puo ya molomo e e ka diragadiwang ka ditirwana tsa go reetsa le go bua (dipina, maboko, Puo e e dirisiwang kgapetsakgapetsa, ditaelo, go tlotla kgang), temogo ya phetogo medumo (temogo ya medumo e e buiwang le gore medumo e e dumisiwa jang go bopa mafoko), temogo ya kgatiso , kitso ya medumo (kamano ya ditlhaka le medumo, romisiwang, go dumisa mafoko , go kgaoganya mafoko) le temogo e e itlelang fela ya dikgono tsa go kwala. Temogo e e itlelang fela ya dikgono tsa go buisa (sekao: go supa dilo, go buisa ditshwantsho, go latelanya ditshwantsho, jj.) di tlhagisiwa ka go tlotla dikgang, Puisokopanelo le puiso kwa godimo di diragadiwa ke morutabana. Morago, mo Mophatong wa 3, temogo e e itlelang fela ya go dikgono tsa go kwala e ka akarediwa le temogo e e itlelang fela ya dikgono tsa ditirwana tsa go buisa. Temogo ya phetogo medumo le temogo ya medumopuo Kgato ya ntlha ya go ithuta go romisa Puo e e kwadiwang ke tiro ya fa go dirisiwa temogo ya phetogo medumo le dikgono tsa temogo ya medumoPuo. Mmogo ke diponelopele tse di botlhokwa le go tshepega tsa bokgoni jwa morutwana jwa go buisa moragonyana. Dikakanyo tsa go ruta dikgono tsa temogo ya phetogo medumo le ya medumoPuo di akaretsa: • Go utlwa medumo e e boelediwang (go tshameka ka mafoko) mo dipineng le mo mabokong. • Go opa dialtla mo dipolelong tse di buiwang. • Go opa diatla mo dinokong tsa mafoko a a buiwang. • Go kgaoganya mafoko a a buiwang ka dinoko le go a dumisa mmogo gape. • Go supa modumo mo tshimologong ya mafoko a a buiwang • Go opa diatla mo medumong e e emeng e le nosi (difonomi) mo mafokong a a buiwang • Go kgaoganya mafoko a a buiwang go nna medumo le go a dumisa mmogo gape • Go lemoga botsalano jwa tlhaka le modumo Puisano e e itlelang fela le go ruta botsalano jwa tlhaka le modumo mo Puong e ntšhwa go tshwanetse go diragala mo Mophatong wa boraro.Mo nakong e, medumo ya Puo Gae le Puo Tlaletso ya Ntlha e tlaabo e le teng. Dipuisano di ka go tshwana le go farologana mo ditlhakeng tsa medumo ya dialefabete mo Puo Tlaletsong ya Bobedi, sekao: tlhaka “a” ant (English); “a” appel (Afrikaans) and “a” abantwana (isiZulu). 16 PEGELO YA PHOLISI YA KHARIKHULAMO LE TLHATLHOBO"